หั่นศพเล็บแดง แยกชิ้นส่วนทิ้ง
เหยื่อเป็นกุ๊กผับดัง แฟนเก่าต้องสงสัย,สยองเมืองปากน้ำ ฆาตกรอำมหิตฆ่าหั่นศพแยกเป็นท่อนๆ ทิ้งชิ้นส่วนอวัยวะกระจายเกลื่อนคนละพื้นที่ สับคอโยนหัวทิ้งคลองก่อนลอยมาติดท่าทรายย่านสำโรงใต้ ส่วนแขนและลำตัวหมกในพงหญ้าย่านสำโรงเหนือ สงสัยเหยื่อคมมีดเป็นกุ๊กสาวใหญ่ประจำผับดังแถวเกษตร-นวมินทร์ ส่งชิ้นเนื้อไปตรวจดีเอ็นเอเปรียบเทียบกับลูกสาวแล้ว ตำรวจคาดฝีมือแฟนเก่าสังหารทิ้งจากความหึงหวง,พบศพหญิงสาวถูกฆ่าหั่นศพแยกชิ้นส่วนร่างกายทิ้งเกลื่อนรายนี้ เปิดเผยเมื่อเวลา 10.00 น. วันที่ 11 ธ.ค. พ.ต.อ.อรรถพล อนุสิทธิ์ ผกก.สภ.สำโรงใต้ รับแจ้งจากชาวบ้านว่าพบศีรษะมนุษย์ติดอยู่ในวงล้อยางรถยนต์ที่แขวนไว้ริมตลิ่งป้องกันการกระแทกของเรือที่จะเข้าจอดเทียบท่า บริเวณท่าทรายเทพมงคล ริมคลองมหาวงษ์ เชื่อมต่อกับแม่น้ำเจ้าพระยา ซอยวัดมหาวงษ์ หมู่ 5 ต.สำโรงใต้ อ.เมืองสมุทรปราการ รีบนำกำลังไปตรวจสอบ พบศีรษะมนุษย์เพศหญิง ลำคอถูกของมีคมตัดขาดตั้งแต่ใต้คาง ถูกโกนเส้นผมออกจนศีรษะโล้น มีการสักคิ้วถาวรทั้ง 2 ข้าง หน้าผากขวาถูกตีเป็นแผลฉกรรจ์,ระหว่างเจ้าหน้าที่ตรวจสอบศีรษะดังกล่าวอยู่นั้น ได้รับการประสานจาก พ.ต.ท.ณภัทร นิ่มวงษ์ พนักงานสอบสวน สภ.สำโรงเหนือ ว่าพบชิ้นส่วนแขน มนุษย์ถูกนำมาทิ้งไว้ในป่าหญ้าข้างทางใกล้ปั๊มน้ำมันเชลล์ ตรงข้ามบริษัทสยามราชธานี คอร์ปอเรชั่น จำกัด ถนนสรรพาวุธ ต.สำโรงเหนือ อ.เมืองสมุทรปราการ เชื่อว่าน่าจะเป็นชิ้นส่วนบุคคลเดียวกัน จึงพร้อมด้วย พล.ต.ต.ธนา ชูวงศ์ ผบก.ภ.จ.สมุทรปราการ พ.ต.อ.ภูมินทร์ สิงหสุต ผกก.สภ.สำโรงเหนือ พ.ต.อ.เลิศชาย จําปาทอง ผกก.สส.ภ.จ.สมุทรปราการ ชุดสืบสวน สภ. สำโรงเหนือ และชุดสืบสวน สภ.สำโรงใต้ กองพิสูจน์หลักฐาน แพทย์เวร รพ.สมุทรปราการ เจ้าหน้าที่มูลนิธิป่อเต็กตึ๊ง ไปตรวจสอบ,ที่เกิดเหตุเป็นพื้นที่รกร้างมีหญ้าขึ้นรกทึบติดกับถนนสรรพาวุธ ภายในพงหญ้าพบชิ้นส่วนแขนขวา พร้อมมือขวา คล้ายแขนผู้หญิง ลักษณะถูกตัดตั้งแต่บริเวณข้อศอกลงมา มือไว้เล็บยาว ทาเล็บสีแดง ท่อนแขนเริ่มเน่ามีหนอนไต่ยั้วเยี้ย ต่อมาเจ้าหน้าที่ได้กระจายกำลังค้นหาชิ้นส่วนอวัยวะอื่นๆของศพเพิ่มเติม เพราะเชื่อว่าน่าจะถูกนำมาโยนทิ้งในบริเวณเดียวกัน กระทั่งพบชิ้นส่วนมนุษย์เพิ่มอีก 6 ชิ้น ประกอบ ด้วย 1. แขนซ้ายพร้อมมือซ้าย ถูกตัดขาดตั้งแต่ข้อศอกลงมา 2. ต้นขาขวามีเศษเนื้อติดกระดูก 3.ชิ้นเนื้อแผ่นหลังด้านบน 4. ต้นแขนซ้าย ตั้งแต่ไหล่ถึงข้อศอก 5. ต้นแขนขวา ตั้งแต่ไหล่ถึงข้อศอก 6. ชิ้นเนื้อหน้าอกฝั่งขวา ลักษณะถูกผ่าตามแนวตั้ง โดยชิ้นเนื้อแต่ละชิ้นอยู่ในสภาพเน่า มีกลิ่นเหม็น เบื้องต้นแพทย์ระบุว่าผู้ตายน่าจะเสียชีวิตมาแล้วไม่ต่ำกว่า 5 วัน,จากการสอบถามนายพิทักษ์ เผื่อแผ่ อายุ 27 ปี คนขี่รถ จยย.รับจ้าง วินแยกบางนา ให้การว่า เข้ามาส่งผู้โดยสารที่ย่านสำโรงเหนือ จากนั้นแวะจอดกินข้าวที่ร้านลาบริมถนน ซึ่งตั้งอยู่ด้านหน้าที่ดินดังกล่าว และเห็นป่ากระถิน จึงเดินเข้าไปเด็ดยอดกระถินจะมาจิ้มน้ำพริก ขณะดึงยอดกระถินต้องถึงกับผงะ เมื่อมองเห็นท่อนแขนมนุษย์อยู่ในพงหญ้า จึงรีบวิ่งออกมาโทร.แจ้งตำรวจ,ต่อมามีนายประเสริฐ ทีดี อายุ 43 ปี เดินทางมาดูสถานที่เกิดเหตุ และดูชิ้นส่วนศพ เนื่องจากสงสัยว่าผู้ตายจะเป็นเพื่อนหญิงคนสนิทที่ชื่อนางสมยศ นมัสการ อายุ 42 ปี ชาว จ.ศรีสะเกษ ทำงานเป็นกุ๊ก อยู่ที่ผับแห่งหนึ่งย่านถนนเกษตร-นวมินทร์ กทม. และออกจากห้องพักมาตั้งแต่ช่วงเช้าวันที่ 7 ธ.ค. โดยนางสมยศบอกตนว่าจะมาหาแฟนเก่า ซึ่งพักอาศัยอยู่ในซอยแบริ่ง เขตติดต่อ ต.สำโรงเหนือ อ.เมือง สมุทรปราการ จากนั้นได้หายตัวไปไม่สามารถติดต่อได้อีก ก่อนหน้านี้ตนเดินทางมาที่ห้องพักของแฟนเก่า นางสมยศ แต่ก็ไม่พบทั้งนางสมยศและแฟนเก่า ที่ทราบเพียงชื่อเล่นว่า นายแอ้ม จึงเดินทางไปแจ้งความคนหายไว้กับพนักงานสอบสวน สน.บางนา,ขณะเดียวกัน น.ส.วราภรณ์ นมัสการ อายุ 24 ปี บุตรสาวของนางสมยศได้เดินทางมาที่เกิดเหตุ พร้อมระบุว่า ชิ้นส่วนมนุษย์ที่พบตนยังไม่แน่ใจว่า ผู้ตายจะเป็นแม่ของตนหรือไม่ แต่ดูจากคิ้วมีรอยสักคิ้วถาวรเหมือนกัน จึงยังไม่ปักใจเชื่อว่าแม่ของตนจะถูกฆาตกรรม เบื้องต้นเจ้าหน้าที่ยังยืนยันไม่ได้เช่นกันว่าชิ้นส่วนมนุษย์ที่พบเป็นชิ้นส่วนศพนางสมยศที่หายตัวไปอย่างลึกลับหรือไม่ จึงมอบชิ้นส่วนมนุษย์ทั้งหมดให้มูลนิธิฯ นำส่งชันสูตรที่สถาบันนิติเวช รพ.ตำรวจ เพื่อพิสูจน์และตรวจดีเอ็นเอเปรียบเทียบกับ น.ส.วราภรณ์ ว่าตรงกันหรือไม่,ต่อมาเวลา 14.30 น. ที่ห้องประชุม สภ.สำโรงเหนือ พล.ต.ท.อำนวย นิ่มมะโน ผบช.ภาค 1 ได้เรียก ผู้บังคับบัญชาระดับสูงพร้อมด้วยชุดสืบสวนสอบสวน ภ.จ.สมุทรปราการ ชุดสืบสวน สภ.สำโรงเหนือ และสภ.สำโรงใต้ เข้าประชุมร่วมกันเพื่อติดตามความคืบหน้าและคลี่คลายคดีที่เกิดขึ้น,พล.ต.ท.อำนวยกล่าวว่า เบื้องต้นพอจะทราบตัวคนร้ายที่ก่อเหตุแล้ว แต่ขอยังไม่เปิดเผยรายละเอียด ส่วนศพที่พบนั้น จากประสบการณ์ของตนผู้ตายน่าจะเป็นนางสมยศ เนื่องจากมีความสอดคล้องกับพยานบุคคล รวมทั้งตัวบุตรสาวของนางสมยศที่ได้ให้ปากคำเกี่ยวกับการหายตัวไปกับพนักงานสอบสวน แต่เพื่อความชัดเจนต้องรอผลการตรวจพิสูจน์ทางวิทยาศาสตร์ให้แน่ชัดก่อน สำหรับคนร้ายที่ก่อเหตุน่าจะเป็นแฟนเก่าของผู้ตาย ส่วนประเด็นมุ่งเน้นไปที่เรื่องชู้สาว ทั้งนี้ ขอให้เจ้าหน้าที่ทำงานก่อน คาดว่าไม่เกิน 3 วัน ผลจะชัดเจนและอาจจะได้ตัวคนร้ายที่ก่อเหตุด้วย,จากนั้นกำลังชุดสืบสวนเข้าตรวจค้นห้องพักเลขที่ 207 อพาร์ตเมนต์ไม่มีชื่อ ภายในซอยสุขุมวิท 70 แขวงและเขตบางนา กทม. ซึ่งเป็นห้องพักของนายแอ้ม แฟนเก่าของนางสมยศ จากการตรวจสอบพบเสื้อผ้าและข้าวของเครื่องใช้ส่วนตัวของนายแอ้มหายไปทั้งหมด คาดว่านายแอ้มน่าจะเก็บของหลบหนีไปก่อนหน้านี้แล้ว ส่วนในห้องน้ำพบคราบเลือดจำนวนหนึ่งจึงให้เจ้าหน้าที่พิสูจน์หลักฐานเก็บตัวอย่างเลือดส่งไปตรวจดีเอ็นเอเปรียบเทียบกับชิ้นส่วนมนุษย์ที่พบ พร้อมรวบรวมพยานหลักฐานอื่นๆเพื่อขออนุมัติออกหมายจับฆาตกรอำมหิตรายนี้ต่อไป
สยองเมืองปากน้ำ ฆาตกรอำมหิตฆ่าหั่นศพแยกเป็นท่อนๆ ทิ้งชิ้นส่วนอวัยวะกระจายเกลื่อนคนละพื้นที่ สับคอโยนหัวทิ้งคลองก่อนลอยมาติดท่าทรายย่านสำโรงใต้ ส่วนแขนและลำตัวหมกในพงหญ้าย่านสำโรงเหนือ 
ข่าวหน้า1,ฆ่า,หั่นศพ,ชิ้นส่วน,สมุทรปราการ,เล็บแดง,แฟนเก่า,ผู้ต้องสงสัย